{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":2,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":48,"n_cols":6,"rows_kept":48,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Prijedlog pravilnika o uvjetima kojima moraju udovoljavati objekti za privremeni smještaj kućnih ljubimaca"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"koraljka polacek","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","U potpunosti se slažem i podržavam komentar udruge Prijatelji životinja. Dobrobit životinja mora biti na prvome mjestu.","Nije prihvaćen","Vidjeti odgovor na komentar pod rednim brojem 17."]
[2,"Dajana Milinkovic","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Podržavam Pravilnik.","Primljeno na znanje","Hvala"]
[3,"VLADO BUBAŠ","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Napokon dobro napisan pravilnik kojim je obuhvaćeno doslovno sve \"od glave do repa\". Čestitke svima koji su radili na istom. Pravilnik definira sve potrebno i potpuno se slažem s njegovom primjenom.","Primljeno na znanje","Hvala"]
[4,"Roland Kolarević","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Kao dugogodišnji uzgajivač i ljubitelj životinja, prije svega promišljam kako će se moj pas osjećati bez mene u novom prostoru. Nikada to životinji nije lako i bilo kakvi uvjeti ne mogu zamijeniti naše svakodnevno druženje. Pravilnik kako je osmišljen daje tehnički okvir i uvjete da, ako izuzmemo emocionalni moment, životinja bude lijepo i ugodno zbrinuta do povratka vlasnika. Dovoljan broj djelatnika, predanih radu sa životinjama mogu i emocionalni moment smanjiti na minimum. Podržavam Pravilnik u obliku kako je predložen jer ne vidim ništa loše i neadekvatno u uvjetima koji su postavljeni.","Primljeno na znanje","Hvala"]
[5,"Zlatka Sačer","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Smatram da je Pravilnik kvalitetno napisan i da će uvelike pomoći, kako pružateljima usluga za kućne ljubimce, tako i nama korisnicima. Hvala.","Primljeno na znanje","Hvala"]
[6,"Josip Lučin","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Vlasnik sam obrta za smještaj kućnih ljubimaca i u potpunosti se slažem s prijedlogom Pravilnika.\nUvidom u komentare/prijedloge pravilnika pojedinih udruga, usuđujem se reći da su pisani od strane osoba koje veze nemaju s ovom djelatnošću jer poistovjećuju privremeni smještaj kućnih ljubimaca sa skloništima za pse.\nOva djelatnost je toliko posebna da joj Pravilnik i ne treba. Dovoljan je jedan negativan osvrt vlasnika psa na higijenu, neprofesionalnost ili loš odnos osoblja prema psu da možete staviti ključ u bravu.","Primljeno na znanje","Hvala"]
[7,"nataša soldat","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Smatram da je pravilnik dobro napisan i da  ovakav može u proceduru. Naravno da uvijek ima mjesta poboljšanjima ali ne treba izmišljati nedostižne uvjete koji psima ne znače ništa posebno a mnogi ih neće moći ispuniti te će zatvoriti svoje obrte.\nlp","Primljeno na znanje","Hvala"]
[8,"JELENA KUČIĆ","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Poštovani, slažem se sa Pravilnikom i nadam se da nećete uzimati u obzir  nekakve sulude dopune od ljudi koji misle da je psu potreban 24h video nadzor, ako ga nemaju dječji vrtići zašto bi ga imao pseći smještaj. Isto tako meni kao vlasnici pasa je bitno da imam na izbor kakav ću tip smještaja odabrati za svoje pse, meni sa aktivnom pasminom je bitno da smještaj ima veliki ograđeni vanjski dio sa travnjakom na kojem se mogu igrati i trčati, a ne koliko kvadrata ima prostor gdje spava. Podržavam ovaj Pravilnik i nadam se da ćete poslušati stručne ljude i omogućiti normalnu djelatnost hotelima za pse i zbog naših građana koji sve češće traže ovakve usluge ali i zbog turista.","Primljeno na znanje","Hvala"]
[9,"Vjeko Vacek","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Smatram da je pravilnik dobro napisan, da zadovoljavajuće definira sve potrebno i slažem se s njegovom primjenom.","Primljeno na znanje","Hvala"]
[10,"A.N.D.A.R.d.o.o.","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Kao dugogodisnji vlasnik veterinarske ambulante i pruzatelj usluga cuvanja kucnih ljubimaca, u potpunosti se slazem sa Pravilnikom.Na kraju price, vlasnik je taj koji bira gdje ce ostaviti svog kucnog ljubimca.","Primljeno na znanje","Hvala"]
[11,"Nikolina Dabac","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Smatram da je Pravilnik smislen, razuman i u potpunosti obuhvaća sve potrebne uvjete objekata koji služe za privremen smještaj kućnih ljubimaca.","Primljeno na znanje","Hvala"]
[12,"MAGDALENA RADOSAVLJEVIĆ","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Kao dugogodišnja korisnica usluga privremenog smještaja kućnih ljubimaca, što vrtićkog, što hotelskog smještaja, slažem se sa Pravilnikom, te bi naglasila da psima nije toliko bitna površina i materijal na kojem spavaju, već površina na kojoj se igraju i istrčavaju.","Primljeno na znanje","Hvala"]
[13,"Mirjana Krstić Arbanas","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Poštovani\nPodržavam vaš prijedlog Pravilnika o privremenom smještaju kućnih ljubimaca.\n Odlično zamišljen, propisujući tehničke uvjete koje ponuđači smještaja trebaju zadovoljiti.\nNadam se da nećete uvažiti određene sugestije koje vidim u nekim komentarima obzirom su odista u najmanju ruku pretjerane! Cilj je, kako shvaćam propisati tehničke uvjete koji moraju biti zadovoljeni, a ne dizanjem ljestvice u nebo, koju nemaju ni dječiji vrtići- dovesti do zatvaranja manjih obrta i tek time otvoriti mogućnosti rada na crno i nekome oduzeti kruh i posao kojim se pošteno bavi.\nOsobno bih se posebice osvrnula na dio o video nadzoru, koje nemaju ni klinički bolnički centri te vezano za podloge- nikada ništa ne može i neće biti bolje od prirodnih podloga, izraziti sam protivnih umjetnih trava, tepisona i sličnih čudesa. Nakon preko 30 godina bavljenjem psima i zadnjih pet godina bavljenja mačkama mogu reći da su životinjama oduvijek najbolje ležale- prirodne podloge.\nZaključno- napisali ste dobar prijedlog i nadam se da nećete u razmatranje uzeti komentare koji ljestvicu privremenog smještaja dižu bespotrebno visoko, iz samo njima znanog razloga.\nNa kraju- pa nije Pravilnik uklesan u kamen, uvijek se određene stavke mogu mijenjati, moderirati ukoliko se pokaže potreba, te predlažem da ovaj vaš prijedlog uputite u zakonsku proceduru upravo ovakav kakav je. LP","Primljeno na znanje","Hvala"]
[14,"Stipe Jukić","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Poštovani,\nOvim putem bih kao dugogodišnji kinolog i vlasnik hotela za pse izrazio svoje generalno slaganje s Pravilnikom.\nNadalje bih se također složio s nekim komentarima gdje se navodi bitnost vanjskog prostora za istrčavanje i igru.\nČitam komentare gdje se hotel za pse uspoređuje sa skloništem tj. azilom te bih ovim putem apelirao da zanemarite takve komentare jer su očito pisani od strane osoba koje ne razumiju materiju o kojoj pišu...Naime nesretne duše koje završe u azilu nemaju izbora,nemaju vlasnika dok psi koji dolaze na privremeno čuvanje u hotel za pse imaju svog vlasnika koji se brine za njegovu dobrobit te ukoliko hotel nije na primjerenom nivou,nema dobre recenzije vlasnik jednostavno može odlučiti da svog psa tu ne ostavi.\nTakođer bih molio da ovaj Pravilnik ne bude još jedna Hrvatska birokratska saga koja ljude tjera da rade na \"crno\" zbog nedostižnih tehničkih uvjeta i vrijeme je da poslušate ljude koji ovo rade,koji su kao i ja život posvetili ovom poslu te su na kraju krajeva nešto stvorili i doprinose državnoj blagajni a ne one koji samo uzimaju iz državne blagajne.","Primljeno na znanje","Hvala"]
[15,"Marijana Račić","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Pročitala sam prijedlog Pravilnika i mogu reći da je jedan od rijetkih koji je suvislo napisan. \nMoje primjedbe se odnose na dio o psima, korisnu vanjsku površinu. Naime, upravo je ta korisna vanjska površina najbitnija za većinu pasmina pasa. Psi su životinje koje trče, skaču, igraju se, donose lopticu i trebaju fizičku aktivnost. Njima nije bitno da imaju skupe krevete i kućno kino u prostoriji u kojoj borave jer će u njoj ponajprije spavati. Treba im osigurati dovoljno vanjskog prostora za igru, istrčavanje, rad s njima, igru sa ostalim psima, kontakte sa ljudima... I ta površina ne smije nikako biti samo beton ili samo umjetna trava. Napominjem da ako se radi o umjetnoj travi to mora biti isključivo umjetna trava napravljena baš za pse! Treba misliti na to kako se određene površine ponašaju s obzirom na godišnje doba, a umjetna trava je površina koja se jako brzo zagrije te nikako nije primjerena za pse ljeti. \nŠto se tiče kamera i mogućnosti da se psa prati 0-24... \nOsim što bi se donošenjem takvog propisa ozbiljno narušila ljudska prava kako vlasnika objekta tako i prava zaposlenih, ne vidim poantu u tome. Ako neki vlasnik to želi, neka pronađe hotel koji mu to nudi, no ovako nešto nikako ne može biti \"minimalni tehnički uvjet\". Nisu svi psi isti, pa tako nekome psu nikako ne odgovara smještaj \"sa 5 zvjezdica i 300m kvadratnih umjetne trave za pse koja je jedina površina vanjskog prostora\" a nekome ne odgovara da ima cijelu livadu od 5000m kvadratnih za donošenje loptice ili dummya jer eto, nije stvoren niti navikao na to. Nadalje, nekom ne odgovara da uopće bude u hotelu za pse, ma kako sređen, luksuzan i pod koliko kamera bio. Dobar dio pasa puno bolje funkcionira u domovima teta čuvalica gdje vrijeme bez svojih vlasnika provode u kućnoj atmosferi. \nOvaj pravilnik je osmišljen da bi se legalizirala ova djelatnost i postavili tehnički uvijeti a ne da bi se onemogućilo svim hotelima osim jednog koji daje popuste raznim udrugama, tetama čuvalicama i ostalim smještajima da pružaju uslugu smještaja kućnih ljubimaca. Samim time držite se toga. Ovaj dio o igri \"Big brothera\" nek radi tko hoće, ali nemojte ljude na to siliti jer ćete samo postići kontra efekt, a to znači da ćete imati više neregistriranih nego registriranih smještaja. Ukoliko različite udruge to zahtjevaju, moj prijedlog je da upravo one sredstva koja dobivaju iz državnog proračuna preusmjere malim obrtnicima i poduzetnicima koji su se odlučili registrirati za obavljanje djelatnosti pružanja smještaja za kućne ljubimce.","Primljeno na znanje","Hvala"]
[16,"Dijana Tomašegović Nikolić","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Poštovani,\nSlažem se s prijedlogom Pravilnika. Međutim, po mom mišljenju, a ovo pišem iz perspektive vlasnika lovne pasmine koja zahtijeva i traži fizičku aktivnost, mislim da umjesto veličine boksa, u kojemu pas pretežno spava, u Pravilniku nedostaje regulacija površine vanjskog prostora. Pri tome mislim na prirodnu travu, jer psi vole njuškati, šetati. Moji psi se ni u ludilu ne bi popiškili na umjetnu travu, neku podlogu ili tepih pa bi im boravak u zatvorenom prostoru bez mogućnosti šetanja u prirodnom okruženju, bio mučenje. Jednako tako, mislim da se previše pažnje polaže na veličinu boksla, podlogu ovakvu i onakvu, a nitko ne razmišlja o emocijama psa. Moj bi pas bio jako tužan, sve i da spava na baldahinu, ako bi bio sam u nekom boksu. Eventualno bi mu boravak u boksu olakšala činjenica da je s njim zajedno, u istom boksu, drugi moj pas. Netko je predložio nadzor od 24 sata. Nije mi jasno što se misli pod tim. Što se tiče nadzora vlasnika preko kamera, smatram da se time grubo narušava privatnost vlasnika objekta i ljudska prava zaposlenih. Mislim da takvo što zaista nije neophodno i ne ulazi u minimalno-tehničke uvjete. Daleko važnija od kamera, je kao što sam ranije rekla mogućnost da se pas može istrčati i izigrati na dovoljno velikoj livadi, koja je, naravno, ograđena. I mislim da puno znači odnos prema psu onoga koji skrbi o psima. Nema te kamere koja se može s tim usporediti.","Primljeno na znanje","Zahvaljujemo na komentaru. \nPravilnikom se ne ograničava uspostava i način organizacije vanjskog prostora. \nČlanak 4. Pravilnika navodi da se u objektima za privremeni smještaj moraju osigurati najmanje uvjeti koji su u skladu s osnovnim potrebama vrste i kategorije kućnih ljubimaca (npr. hrana, voda, njega, zdravstvena skrb), dobrobit s obzirom na biološke i biheviorističke potrebe kućnih ljubimaca te sprječavanje nanošenja boli, patnje i ozljeda ili namjerno izlaganje životinja strahu.\nNadalje, članak.10. Pravilnika propisuje obvezne dijelove objekta, pa tako isti mora imati unutarnji i/ili vanjski prostor za slobodno kretanje kućnih ljubimaca, u skladu s potrebama vrste i kategorije kućnih ljubimaca."]
[17,"ZEU Prijatelji životinja i prirode Čakovec","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA",{"$cut":{"chars":27435,"head":"Često smo svjedoci raznoraznih čuvanja pasa i mačaka na raznim mjestima, čitaj šupama, garažama i slično. S obzirom da je to profitna djelatnost, smatramo da bi kao i u svakoj drugoj profitnoj djelatnosti trebalo propisati minimalne tehničke uvjete koje takav privremeni smještaj treba zadovoljiti.\nOpćenito smatramo da ovaj Prijedlog Pravilnika ne propisuje ni približno dovoljno minimalne uvjete kojima moraju udovoljavati objekti za privremeni smještaj kućnih ljubimaca. Alarmantno je što ne propisuje konkretno čak ni najmanju korisnu podnu površinu, osobito s obzirom na činjenicu da zakonodavstvo, primjerice, čak za privremene udomitelje koji drže životinje u svrhu udomljavanja propisuje vrlo jasne i konkretne uvjete držanja.\n\nTakođer, propisane su najmanje korisne podne površine i u skloništima za životinje, trgovinama za prodaju kućnih ljubimaca i u uzgojima pa nema razloga ni opravdanja da isto ne bude propisano i za hotele za životinje. Propust da se odredbama ovoga Pravilnika to regulira imat će loše posljedice za dobrobit životinja jer se ne može odrediti ni ukupni kapacitet hotela, a nije niti pravedno prema skloništima i privremenim udomiteljima. Stanovi ili garaže pretrpani životinjama ne smiju biti legalizirani privremeni smještaji, već se za hotele za životinje trebaju propisati i veći uvjeti nego što su za životinje u skloništima.\n\nSmatramo i da se uvjeti smještaja ne smiju prepustiti tržištu jer u Hrvatskoj postoji mnogo ljudi koji su spremi staviti svojega psa u najjeftiniji smještaj ne obazirući se na uvjete. Stoga psi i mačke u objektima za privremeni smještaj trebaju najmanje jednake uvjete smještaja kao i one u najboljim skloništima, odnosno što bliže uvjetima kakve imaju u svojim domovima.\nNaziv Pravilnika\n\nS obzirom na to da u Hrvatskoj postoje samo hoteli za pse i mačke, a Prijedlog Pravilnika je jako općenit i ne propisuje uvjete čak ni za te dvije vrste, predlažemo da se naziv ovoga propisa izmijeni u: „Pravilnik o uvjetima kojima moraju udovoljiti objekti za privremeni smještaj pasa i mačaka” te da se u Dodacima propišu uvjeti za smještaj pasa i mačaka.\n\nAko će naziv Pravilnika uključivati sve kućne ljubimce, tada je nužno u Dodacima propisati i uvjete smještaja drugih kućnih ljubimaca: pitomih vretica, sisavaca (glodavaca i dvojezubaca), ptica, riba, gmazova i vodozemaca.\n\nKorisna podna površina i uvjeti smještaja pasa i mačaka\n\nČlanak 2. stavak 1. točka d. Pravilnika definira pojam „korisna podna površina”: „podna površina koju životinje mogu nesmetano koristiti i koja im je potrebna za zadovoljenje osnovnih životnih potreba”\n\nPredlažemo da pojam „korisna podna površina” glasi:\n\n„korisna podna površina – podna površina koju životinje mogu nesmetano koristiti i koja im je potrebna za zadovoljenje osnovnih životnih potreba u što se ne ubraja površina koju zauzimaju oprema za hranjenje i napajanje, posuda s pijeskom, ležaj i druga oprema i dodaci, ovisno o vrsti”\n\nObrazloženje: Pojam „korisna podna površina” iz članka 2. stavka 1. točke d. Pravilnika koristi se samo u članku 11. ovoga Pravilnika, i to kao „najmanja korisna podna površina”.\n\nČlanak 11. Pravilnika glasi:\n\n„(1) Za držanje odrasle mačke u unutarnjem prostoru mora se osigurati najmanja korisna podna površina kojom se omogućava da mačka može slobodno hodati, okrenuti se, stajati na stražnjim nogama, držati rep uspravno i leći potpuno ispružena te povišena površina za odmor. Isti uvjeti moraju se osigurati za svaku mačku pri skupnom držanju.\n\n(2) Za držanje psa u unutarnjem prostoru mora se osigurati najmanja korisna podna površina kako bi pas mogao slobodno hodati, stajati u uspravnom položaju, sjediti, okrenuti se, mahati repom i leći potpuno ispružen.\n\n(3) Ostalim vrstama kućnih ljubimaca, moraju se osigurati, s obzirom na vrstu i kategoriju istih primjereni uvjeti u skladu s njihovim biološkim i biheviorističkim potrebama.”\n\nSmatramo da članak 11. treba brisati. Naime, tim člankom određuje se da se za držanje psa ili mačke „mora osigurati najmanja korisna podna površina” koja omogućava da životinja može: slobodno hodati, stajati, okren"}},"Nije prihvaćen","Člankom 4., stavkom 1., točkom 10. Zakona o zaštiti životinja („Narodne novine 102/17, 32/19) određen je pojam kućnog ljubimca. Člankom 3., točkom 74. Zakona o veterinarstvu („Narodne novine broj 82/13, 148/13, 115/18 i 52/21) određen je pojam životinje.\nPravilnikom se propisuju uvjeti kojima moraju udovoljavati objekti za privremeni smještaj svih vrsta kućnih ljubimaca te se istim omogućava zakonito obavljanje djelatnosti kroz različite vrste usluga, a ne isključivo djelatnost vezanu uz tzv. hotelski smještaj pasa i mačaka kao jednu od opcija.  \nPravilnikom su propisane minimalne odredbe neophodne za  obavljanje poslova u objektu privremenog smještaja kućnih ljubimaca u odnosu na način držanja, hranidbu, higijenu, zdravstvenu skrb, kao i  osiguranje dobrobiti životinje sukladno njezinim biološkim i biheviorističkim potrebama. Svaki objekt koji se bavi djelatnošću privremenog smještaja mora razviti standardne operativne postupke te djelatnost obavljati sukladno istim. U objektima za privremeni smještaj kućnih ljubimaca mogu biti privremeno smješteni isključivo psi poznatih vlasnika. Stoga je vlasnik životinje osobno odgovoran za odabir smještaja te prihvaćanje svih uvjeta poslovanja objekta i smještaja kućnog ljubimca. S obzirom da napuštene životinje nemaju vlasnika koji brine o njihovim potrebama, uvjeti koji se propisuju za skloništa moraju biti jasno definirani kako bi se spriječila bilo kakva mogućnost nezakonitih manipulacija i iskorištavanja takvih životinja. \nPravilnikom su određeni minimalni uvjeti koje objekti za privremeni smještaj moraju zadovoljiti u svrhu osiguranja potreba životinja, a sve dodatne sadržaje koje isti kane nuditi stvar su nadstandarda i potražnje na tržištu. Ovim propisom omogućava se legalno pružanje usluga svim vrstama privremenog smještaja, kao i korištenje tih usluga svim građanima  Republike Hrvatske koji za istim imaju potrebu."]
[18,"Marija Galić","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Slazem se sa pravilnikom","Primljeno na znanje","Hvala"]
[19,"Udruga Pobjede","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA",{"$cut":{"chars":27336,"head":"Kao udruga koja vodi Sklonište za napuštene životinje izražavamo svoje nezadovoljstvo ovim Prijedlogom Pravilnika i potpisujemo sve primjedbe i komentare koje je navela udruga Prijatelji životinja. \n\nOpćenito smatramo da ovaj Prijedlog Pravilnika ne propisuje ni približno dovoljno minimalne uvjete kojima moraju udovoljavati objekti za privremeni smještaj kućnih ljubimaca. Alarmantno je što ne propisuje konkretno čak ni najmanju korisnu podnu površinu, osobito s obzirom na činjenicu da zakonodavstvo, primjerice, čak za privremene udomitelje koji drže životinje u svrhu udomljavanja propisuje vrlo jasne i konkretne uvjete držanja.\n\nTakođer, propisane su najmanje korisne podne površine i u skloništima za životinje, trgovinama za prodaju kućnih ljubimaca i u uzgojima pa nema razloga ni opravdanja da isto ne bude propisano i za hotele za životinje. Propust da se odredbama ovoga Pravilnika to regulira imat će loše posljedice za dobrobit životinja jer se ne može odrediti ni ukupni kapacitet hotela, a nije niti pravedno prema skloništima i privremenim udomiteljima. Stanovi ili garaže pretrpani životinjama ne smiju biti legalizirani privremeni smještaji, već se za hotele za životinje trebaju propisati i veći uvjeti nego što su za životinje u skloništima.\n\nSmatramo i da se uvjeti smještaja ne smiju prepustiti tržištu jer u Hrvatskoj postoji mnogo ljudi koji su spremi staviti svojega psa u najjeftiniji smještaj ne obazirući se na uvjete. Stoga psi i mačke u objektima za privremeni smještaj trebaju najmanje jednake uvjete smještaja kao i one u najboljim skloništima, odnosno što bliže uvjetima kakve imaju u svojim domovima.\nNaziv Pravilnika\n\nS obzirom na to da u Hrvatskoj postoje samo hoteli za pse i mačke, a Prijedlog Pravilnika je jako općenit i ne propisuje uvjete čak ni za te dvije vrste, predlažemo da se naziv ovoga propisa izmijeni u: „Pravilnik o uvjetima kojima moraju udovoljiti objekti za privremeni smještaj pasa i mačaka” te da se u Dodacima propišu uvjeti za smještaj pasa i mačaka.\n\nAko će naziv Pravilnika uključivati sve kućne ljubimce, tada je nužno u Dodacima propisati i uvjete smještaja drugih kućnih ljubimaca: pitomih vretica, sisavaca (glodavaca i dvojezubaca), ptica, riba, gmazova i vodozemaca.\n\nKorisna podna površina i uvjeti smještaja pasa i mačaka\n\nČlanak 2. stavak 1. točka d. Pravilnika definira pojam „korisna podna površina”: „podna površina koju životinje mogu nesmetano koristiti i koja im je potrebna za zadovoljenje osnovnih životnih potreba”\n\nPredlažemo da pojam „korisna podna površina” glasi:\n\n„korisna podna površina – podna površina koju životinje mogu nesmetano koristiti i koja im je potrebna za zadovoljenje osnovnih životnih potreba u što se ne ubraja površina koju zauzimaju oprema za hranjenje i napajanje, posuda s pijeskom, ležaj i druga oprema i dodaci, ovisno o vrsti”\n\nObrazloženje: Pojam „korisna podna površina” iz članka 2. stavka 1. točke d. Pravilnika koristi se samo u članku 11. ovoga Pravilnika, i to kao „najmanja korisna podna površina”.\n\nČlanak 11. Pravilnika glasi:\n\n„(1) Za držanje odrasle mačke u unutarnjem prostoru mora se osigurati najmanja korisna podna površina kojom se omogućava da mačka može slobodno hodati, okrenuti se, stajati na stražnjim nogama, držati rep uspravno i leći potpuno ispružena te povišena površina za odmor. Isti uvjeti moraju se osigurati za svaku mačku pri skupnom držanju.\n\n(2) Za držanje psa u unutarnjem prostoru mora se osigurati najmanja korisna podna površina kako bi pas mogao slobodno hodati, stajati u uspravnom položaju, sjediti, okrenuti se, mahati repom i leći potpuno ispružen.\n\n(3) Ostalim vrstama kućnih ljubimaca, moraju se osigurati, s obzirom na vrstu i kategoriju istih primjereni uvjeti u skladu s njihovim biološkim i biheviorističkim potrebama.”\n\nSmatramo da članak 11. treba brisati. Naime, tim člankom određuje se da se za držanje psa ili mačke „mora osigurati najmanja korisna podna površina” koja omogućava da životinja može: slobodno hodati, stajati, okrenuti se, leći potpuno ispružena, držati rep uspravno/mahati repom. Ovakav opis vrlo je nejasan jer ž"}},"Nije prihvaćen","Vidjeti odgovor na komentar pod rednim brojem 17."]
[20,"Prijatelji životinja","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Općenito smatramo da ovaj Prijedlog Pravilnika ne propisuje ni približno dovoljno minimalne uvjete kojima moraju udovoljavati objekti za privremeni smještaj kućnih ljubimaca. Alarmantno je što ne propisuje konkretno čak ni najmanju korisnu podnu površinu, osobito s obzirom na činjenicu da zakonodavstvo, primjerice, čak za privremene udomitelje koji drže životinje u svrhu udomljavanja propisuje vrlo jasne i konkretne uvjete držanja. \n\nTakođer, propisane su najmanje korisne podne površine i u skloništima za životinje, trgovinama za prodaju kućnih ljubimaca i u uzgojima pa nema razloga ni opravdanja da isto ne bude propisano i za hotele za životinje. Propust da se odredbama ovoga Pravilnika to regulira imat će loše posljedice za dobrobit životinja jer se ne može odrediti ni ukupni kapacitet hotela, a nije niti pravedno prema skloništima i privremenim udomiteljima. Stanovi ili garaže pretrpani životinjama ne smiju biti legalizirani privremeni smještaji, već se za hotele za životinje trebaju propisati i veći uvjeti nego što su za životinje u skloništima. \n\nSmatramo i da se uvjeti smještaja ne smiju prepustiti tržištu jer u Hrvatskoj postoji mnogo ljudi koji su spremi staviti svojega psa u najjeftiniji smještaj ne obazirući se na uvjete. Stoga psi i mačke u objektima za privremeni smještaj trebaju najmanje jednake uvjete smještaja kao i one u najboljim skloništima, odnosno što bliže uvjetima kakve imaju u svojim domovima.","Nije prihvaćen","Vidjeti odgovor na komentar pod rednim brojem 17."]
[21,"ALEN SUBOTIĆ","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","U potpunosti podržavam prijedlog Pravilnika","Primljeno na znanje","Hvala"]
[22,"tihomir loparić","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","U potpunosti podrzavam prijedlog navedenog Pravilnika i pozdravljam inicijativu da se konacno jasno odrede pravila cuvanja ljubimaca.\nPosebno bih istaknuo dio Pravilnika koji dozvoljava i slobodno drzanje pasa i smjestaj pasa u boksovima jer, osobno, za svoje pse inzistiram na slobodnom kretanju u prostoru cuvanja, prvenstveno zbog jasnih rezultata socijalizacije kojim takvo cuvanje rezultira. Pri tome napominjem kako u potpunosti postujem i zelje vlasnika ciji su psi nauceni na boks.\nPravilnikom je jasno i detaljno odredjena kvaliteta primarne skrbi uz postovanje bioloskih i bihevioristickih potreba kucnih ljubimaca.\nKao korisnik usluga Pets Only j.d.o.o., zadovoljan sam razinom i sadrzajem usluga koje se nudi uz napomenu da kao vlasnik medjunarodno verificirane uzgajacnice imam jasne i visoke kriterije. Istaknuo bih, prije svega, imuno profilakticne mjere i jasan dnevni plan kojim su obuhvacene kako opce tako i individualne potrebe ljubimaca. Uz napomenu da je vlasnica veterinarske struke sto me dodatno cini sigurnim.\nSvakako je vazno da se propisima odrede bazna pravila koje moraju postivati svi pruzatelji usluga cuvanja jer se time odredjuje standard kojeg do sada nije bilo a sve u interesu dobroditi kucnih ljubimaca.\nTihomir Loparic, vlasnik SILBASWINGS kennel , FCI uzgajacnice....F.C.I. 63/20","Primljeno na znanje","Hvala"]
[23,"Željana Muslim","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Kao dugogodišnja korisnica usluga tvrtke Pets Only j.d.o.o., pohvaljujem detaljnost Pravilnika i drago mi je da se konačno definiraju uvjeti. Moram istaknuti neke pojedinosti zbog kojih su mi bitni takvi detalji.\n- Svi psi koji dođu na čuvanje u Pets Only j.d.o.o. moraju imati dokaz o cijepljenju protiv bjesnoće i zaraznih bolesti, te redovito moraju raditi koprološku analizu i imati negativan nalaz iste.\n- Imaju dovoljno prostora za igru, ali i za udaljavanje u svoj miran dio prostora.\n- Na sve se pse konstantno pazi, izvodi ih se više puta dnevno, pazi se na karakter pasa i nema opasnosti od ozljeđivanja ili tuče.\n- Čuvalica je veterinarske struke i pravovremeno reagira na svako sumnjivo ponašanje, te sukladno tome predlaže daljnje postupanje.\nOvo su najosnovnije prednosti koje kao korisnik ističem i cijenim. Nadam se da će Pravilnikom svi ponuđači pružati istu razinu usluge, a sve u interesu dobrobiti pasa.","Primljeno na znanje","Hvala"]
[24,"Antica Popović","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Kao korisnica usluga privremenog smještaja kućnih ljubimaca, smatram da je Pravilnik ostavio dovoljno prostora za organiziranje i manjih objekata, u kojima se psi drže bez odvajanja u kaveze / bokseve. Vlasnica sam pasa koji zbog zdravstvenih problema ne bi mogli boraviti zatvoreni u malom prostoru, te im je potrebna stalna njega, a koju mogu dobiti u manjim objektima / obrtima.","Primljeno na znanje","Hvala"]
[25,"Mihaela Novak","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Kao korisnik usluge smještaja kućnih ljubimaca, slažem se sa pravilnikom.","Primljeno na znanje","Hvala"]
[26,"IVANA BAKAL","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Pravilnik je prilagođen svim potrebama.\nMoja podrška.","Primljeno na znanje","Hvala"]
[27,"Robert Kranjčec","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Kao netko tko se bavi ovom djelatnosti i pruža usluge čuvanja pasa, zadovoljan sam pravilnikom i sretan da se kod nas tako nešto pokrenulo, na zadovoljstvo nas i korisnika naših usluga.","Primljeno na znanje","Hvala"]
[28,"SANDRA LOVRIĆ LONČARIĆ","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Kao dugogodišnji redoviti korisnik usluga tvrtke za privremeni smještaj kućnih ljubimaca smatram da je prijedlog pravilnika dobar i slažem se sa svim odredbama.","Primljeno na znanje","Hvala"]
[29,"Pets Only","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Kao vlasnica firme Pets Only koja posluje uspješno već skoro šestu godinu za redom se slažem sa ovim pravilnikom . Svakom vlasniku koji dovodi psa na čuvanje ili u vrtić ( dnevno čuvanje) bitno je da je pas u okruženju sa drugim psima, kako bi se socijalizirao i bio u društvu drugih pasa. Protiv smo držanja pasa u kavezima i odvojeno jer tako psi postaju agresivni , depresivni i mislim da im to nije prirodno okruženje ako su naučeni biti uz svog vlasnika u stanu/kući slobodni. Isto tako bitno nam je jako da svaki vlasnik prije dolaska dođe na upoznavanje te na uvid da svu zdravstvenu dokumentaciju od psa kako bi utvrdili da je pas zdrav, pogotovo nam je bitno da su koprološki svi psi koji tu borave u trenutku boravka negativni  Budući da imamo i uslugu davanja terapija i praćenja bolesnih pasa i oni su uvijek dobro došli i uvijek su sa čuvalicama 0-24 kako bi imali najbolju moguću skrb. Sretna sam da se napokon i uredio pravilnik kojeg do sada nije niti bilo.","Primljeno na znanje","Hvala"]
[30,"Tomislav Škrlec","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Pravilnik je dobro sastavljen i slažem se u potpunosti, obuhvaća sve potrebno što se tiče kvalitete, na zadovoljstvo svih, napokon da se pravilno uredio i taj pravilnik, sve pohvale","Primljeno na znanje","Hvala"]
[31,"Emmett terapija, obrt za njegu kućnih ljubimaca, vl. Marija Kovačević","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Vlasnica sam obrta za smještaj kućnih ljubimaca. Prije svega bih htjela naglasiti da se slažem sa pravilnikom. \nNajbitnije je da su ljubimci zbrinuti na najbolji mogući način, da imaju svu skrb koju zahtjevaju i da smještaj u konačnosti bude kvalitetan ujedno i lijep. \nRaznolikost izbora za same vlasnike je dobra i poželjna. Na smještaje koji ne sadrže bokseve niti odvajanja, gdje su psi  od 0 do 24 sa čovjekom , dolaze ljubimci koji nebi mogli normalno funkcionirati u odvojenim prostorijama. \nKao što isto vrijedi za ljubimce koji su stari, nepokretni ili sa nekom dijagnozom koja zahtjeva punu pažnju.  Uzmite u obzir epileptičnog psa i usporedbu kako bi bilo da prođe napad sam ili uz nekog. \nMi , manji  privatnici, obrtnici imamo iskustvo , znanje, odgovornosti i obaveze kao i svi drugi, Radimo to sa ljubavlju i najbitnije je da su životinje sretne. Na vlasnicima je da biraju gdje će im  kućni ljubimac biti zbrinut.","Primljeno na znanje","Hvala"]
[32,"LA CASA DI NAVIGO D.O.O","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Detaljnim uvidom u pravilnik slažem se s navedenim. Jedini ''problematičan'' dio je traženje točnog kapaciteta objekta jer postoje situacije u kojima vlasnik želi da su svi njegovi psi u jednom prostoru.","Primljeno na znanje","Hvala"]
[33,"IVAN ADŽIJA","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA","Ja, Ana Adžija, kao vlasnik obrta za čuvanje pasa koji uspješno posluje već 3 godine po ovakvom pravilniku slažem se sa svim člancima ovoga pravilnika. Pravilnik je obuhvatio sve što je potrebno da vlasnici pasa budu sretni i zadovoljni kada dovedu ljubimce na smještaj.","Primljeno na znanje","Hvala"]
[34,"Prijatelji životinja","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA,\nSadržaj Pravilnika","S obzirom na to da u Hrvatskoj postoje samo hoteli za pse i mačke, a Prijedlog Pravilnika je jako općenit i ne propisuje uvjete čak ni za te dvije vrste, predlažemo da se naziv ovoga propisa izmijeni u: „Pravilnik o uvjetima kojima moraju udovoljiti objekti za privremeni smještaj pasa i mačaka” te da se u Dodacima propišu uvjeti za smještaj pasa i mačaka.\n\nAko će naziv Pravilnika uključivati sve kućne ljubimce, tada je nužno u Dodacima propisati i uvjete smještaja drugih kućnih ljubimaca: pitomih vretica, sisavaca (glodavaca i dvojezubaca), ptica, riba, gmazova i vodozemaca.","Nije prihvaćen","Vidjeti odgovor na komentar pod rednim brojem 17."]
[35,"Prijatelji životinja","Pojmovi,\nČlanak 2.","Predlažemo da se u pojmovnik u članku 2. doda pojam „standardni operativni postupci”:\n\n„standardni operativni postupci – niz pisanih uputa kojima se želi postići jednoobraznost izvođenja postupaka u objektu, čime se osigurava zdravlje i dobrobit životinja”\n\nObrazloženje: Članak 5. Prijedloga Pravilnika propisuje postupanje u objektu za privremeni smještaj kućnih ljubimaca prema standardnim operativnim postupcima pa bi zato taj pojam trebalo definirati u pojmovniku u članku 2. Tako je propisano npr. u Pravilniku o uvjetima kojima moraju udovoljavati skloništa za životinje (NN 99/2019, NN 8/2021), slično kako smo i ovdje predložili, i nužno je propisati i ovdje.","Nije prihvaćen","Značenje pojma „standardni operativni postupak“ opisano je člankom 2., stavkom 1., točkom c) Pravilnika."]
[36,"Prijatelji životinja","Pojmovi,\nČlanak 2.","Predlažemo da se u pojmovnik u članku 2. doda pojam „stambeni prostor”:\n\n„stambeni prostor – prostor u objektu za privremeni smještaj kućnih ljubimaca u kojemu zajedno borave životinje i osoblje objekta”\n\nObrazloženje: Smatramo da je važno promisliti i jasno definirati što je unutarnji prostor objekta za privremeni smještaj u odnosu na stambeni prostor od kojega je dio prostora namijenjen za privremeni smještaj kućnih ljubimaca. Naime, za objekte koji su stambeni prostori u zgradi trebalo bi odrediti i posebne uvjete koji se ne bi trebali razlikovati po osnovnim uvjetima, a to su nastambe za svaku životinju i točne dimenzije tih nastambi.","Nije prihvaćen","Pojam stana (stambenog prostora ili stambene jedinice) određen je drugim općim propisima te se ne može definirati u okviru ovog Pravilnika."]
[37,"Prijatelji životinja","Pojmovi,\nČlanak 2.","Članak 2. stavak 1. točka d. Pravilnika definira pojam „korisna podna površina”: „podna površina koju životinje mogu nesmetano koristiti i koja im je potrebna za zadovoljenje osnovnih životnih potreba”.\n\nPredlažemo da pojam „korisna podna površina” glasi:\n„korisna podna površina – podna površina koju životinje mogu nesmetano koristiti i koja im je potrebna za zadovoljenje osnovnih životnih potreba u što se ne ubraja površina koju zauzimaju oprema za hranjenje i napajanje, posuda s pijeskom, ležaj i druga oprema i dodaci, ovisno o vrsti”\n\nObrazloženje: \n\nPojam „korisna podna površina” iz članka 2. stavka 1. točke d. Pravilnika koristi se samo u članku 11. ovoga Pravilnika, i to kao „najmanja korisna podna površina”. \n\nČlanak 11. Pravilnika glasi:\n„(1) Za držanje odrasle mačke u unutarnjem prostoru mora se osigurati najmanja korisna podna površina kojom se omogućava da mačka može slobodno hodati, okrenuti se, stajati na stražnjim nogama, držati rep uspravno i leći potpuno ispružena te povišena površina za odmor. Isti uvjeti moraju se osigurati za svaku mačku pri skupnom držanju. \n  \n(2) Za držanje psa u unutarnjem prostoru mora se osigurati najmanja korisna podna površina kako bi pas mogao slobodno hodati, stajati u uspravnom položaju, sjediti, okrenuti se, mahati repom i leći potpuno ispružen. \n  \n(3) Ostalim vrstama kućnih ljubimaca, moraju se osigurati, s obzirom na vrstu i kategoriju istih primjereni uvjeti u skladu s njihovim biološkim i biheviorističkim potrebama.” \n\nSmatramo da članak 11. treba brisati. \n\nNaime, tim člankom određuje se da se za držanje psa ili mačke „mora osigurati najmanja korisna podna površina” koja omogućava da životinja može: slobodno hodati, stajati, okrenuti se, leći potpuno ispružena, držati rep uspravno/mahati repom. Ovakav opis vrlo je nejasan jer životinja ne može imati dovoljno prostora na istoj površini da npr. i „stoji” i „slobodno hoda”; hodanje podrazumijeva veći prostor od onoga na kojemu pak životinja može leći potpuno ispružena. \n\nOvako općenito propisana najmanja korisna podna površina omogućava natrpavanje u objekte velikoga broja životinja, čime se narušava njihova dobrobit. Ako se ne propiše konkretna i mjerljiva najmanja korisna podna površina za pse i mačke, veterinarska inspekcija pri nadzoru neće imati nikakav jasan kriterij za određivanje kapaciteta objekta definiranog člankom 2. stavkom 1. točkom e. Pravilnika kao „ukupan broj mjesta za držanje pojedine vrste životinja u objektu”, već će to biti prepušteno subjektivnoj procjeni inspekcije. To je bio i razlog zašto se npr. pri izradi Pravilnika o uvjetima kojima moraju udovoljavati skloništa za životinje (NN 99/2019, NN 8/2021) na inicijativu upravo veterinarske inspekcije propisala najmanja korisna podna površina s obzirom na vrstu životinja smještenih u sklonište jer inspekcija samo tako može utvrditi jesu li zadovoljeni minimalni uvjeti držanja i smještaja.  \n\nObjekti za privremeni smještaj životinja morali bi imati propisane minimalne uvjete za smještaj životinja kakvi su propisani u skloništima, no logično bi bilo i da ti uvjeti budu znatno bolji od onih u skloništu s obzirom na to da se životinjama trebaju osigurati uvjeti najsličniji onima kakve imaju kod kuće, u suživotu s vlasnikom.\n\nPropisivanje konkretne najmanje korisne podne površine ovim Pravilnikom ne bi trebala predstavljala problem vlasnicima postojećih objekata jer bi već sada svi trebali imati dimenzije najmanje korisne podne površine kakve su propisane u skloništima za životinje, a koje su zaista minimalni standard kojim se zadovoljava dobrobit životinja. \n\nPrimjerice, članak 55. Zakona o zaštiti životinja (Posjed pasa i mačaka) određuje da privremeni udomitelji više od devet pasa i mačaka moraju udovoljiti uvjetima držanja i skrbi o njima kao u skloništima, a ako imaju više od 20 životinja moraju imati iste uvjete kao sklonište i biti odobreni kao sklonište. Nelogično je i apsurdno da se za vlasnike hotela za životinje, koji se bave komercijalnom djelatnošću, propisuju manji uvjeti držanja životinja nego za privremene udomitelje koji privremeno skrbe o životinjama za udomljavanje, bez ikakvog financijskog interesa i samo zato što žele pomoći napuštenim životinjama i lokalnoj zajednici. \n\nOsim toga, psi i mačke imaju uvijek jednake potrebe koje treba zadovoljiti u privremenom smještaju neovisno jesu li privremeno smješteni u skloništu, u uzgoju za prodaju ili u hotelu za životinje.\n\nTreba istaknuti i da se ovaj Pravilnik donosi temeljem članka 56. Zakona o zaštiti životinja, a ne nekog propisa koji se odnosi na samu infrastrukturu objekata i da zato treba promisliti kakve uvjete treba osigurati u privremenom smještaju životinja, a da bude osigurana njihova dobrobit. Osim toga, razumno je vlasnicima objekata Pravilnikom propisati i najmanje korisne podne površine i dovoljno prijelazno razdoblje kako bi svoj rad uskladili s Pravilnikom. Ako su skloništa za napuštene životinje tijekom prijelaznog razdoblja mogla udovoljiti propisanim najmanjim korisnim podnim površinama, onda to ne bi trebao biti problem ni za hotele za životinje koji se bave komercijalnom djelatnošću i naplaćuju svoje usluge. Financijski interesi objekata za privremeni smještaj kućnih ljubimaca nikako ne bi smjeli biti iznad osiguravanja minimalnih standarda za dobrobit životinja.\n\nNa temelju svega navedenoga, jasno je da se kapacitet objekta ne može odrediti bez određivanja najmanje korisne podne površine za svaku vrstu. To je osnova za osiguravanje dobrobiti životinja i ne može se prepustiti na proizvoljno određivanje vlasnicima hotela. Stoga predlažemo da se u Dodacima ovome Pravilniku, koji su njegov sastavni dio, detaljnije propišu uvjeti za smještaj pojedinih vrsta životinja, kao što je to regulirano npr. u Pravilniku o uvjetima kojima moraju udovoljavati uzgoji kućnih ljubimaca namijenjenih prodaji (NN 56/2009) i Pravilniku o uvjetima kojima moraju udovoljavati trgovine za prodaju kućnih ljubimaca i prostori veleprodaje (NN 69/2019).","Nije prihvaćen","Pojam „korisna podna površina“ određen je člankom 2., stavkom 1, točkom d) Pravilnika kao podna površina koju životinje mogu nesmetano koristiti i koja im je potrebna za zadovoljene osnovnih životnih potreba, što uključuje hranjenje i napajanje, nuždu te druge potrebe ovisne o vrsti životinje."]
[38,"Prijatelji životinja","Obavljanje poslova u objektu za privremeni smještaj kućnih ljubimaca,\nČlanak 4.","Članak 4. Prijedloga Pravilnika nabraja općenite uvjete koje je potrebno osigurati u objektu za privremeni smještaj kućnih ljubimaca. \n\nPredlažemo da se u članku 4. dodaju sljedeće odredbe:\n\n„(1) U objektu se mora osigurati najmanje:\n– uvjeti smještaja životinja u skladu s postojećom praksom i znanstvenim saznanjima o potrebama pojedinih vrsta i kategorija životinja\n– 24-satni videonadzor nastambi” \n\nili da se postojeća odredba: \n\n„– kontrola kućnih ljubimaca od strane osoblja najmanje triput dnevno (ujutro, popodne i navečer) ” \n\nizmijeni i da glasi:\n\n„24-satni nadzor i kontrola kućnih ljubimaca od strane osoblja”\n\nObrazloženje: Prva odredba s razlogom je npr. dio Pravilnika o uvjetima kojima moraju udovoljavati skloništa za životinje (NN 99/2019, NN 8/2021) i trebala bi biti dio i ovoga Pravilnika. \n\nTakođer, u objektima se mora 24 sata dnevno osigurati neka vrsta nadzora prostora u kojima životinje borave jer, primjerice, noću može doći do požara ili do neke nezgode koja zahtijeva hitnu intervenciju. Hotel za životinje nikada ne bi smio ostati bez određene vrste nadzora – ljudskog ili videonadzora. Hotel za mačke, s čijom smo vlasnicom komunicirali, ima ugovor sa zaštitarskom službom, a noću i videonadzor kojim se može pratiti je li sve u redu. Nabava tehnologije za videonadzor pritom nije značajan financijski izdatak za objekte u odnosu na sve druge troškove za otvaranje i registraciju objekta.","Nije prihvaćen","Pravilnikom su određeni minimalni uvjeti koje objekti za privremeni smještaj moraju zadovoljiti u svrhu osiguranja potreba životinja, a sve dodatne sadržaje koje isti kane nuditi stvar su nadstandarda i potražnje na tržištu. Ovim propisom omogućava se legalno pružanje usluga svim vrstama privremenog smještaja, kao i korištenje tih usluga svim građanima  Republike Hrvatske koji za istim imaju potrebu."]
[39,"Prijatelji životinja","Osposobljavanje,\nČlanak 6.","Osoblje u objektu\n\nPredlažemo da se u Pravilnik doda članak koji regulira broj i osnovne uvjete za zapošljavanje osoblja u objektu:\n\n„Članak QY\n(1) Svaki objekt mora imati najmanje dva djelatnika koji skrbe o životinjama, koji su osposobljeni u skladu s člankom 6. ovoga Pravilnika.\n(2) Objekti čiji je kapacitet veći od 20 pasa moraju osigurati zaposleno osoblje u skladu sa stavkom 1. ovoga članka te na svakih dodatnih smještenih 10 pasa moraju osigurati još po jednog djelatnika koji skrbi o životinjama.\n(3) Objekti za privremeni smještaj mačaka, koji su veličine do 120 m2 moraju osigurati zaposleno osoblje u skladu sa stavkom 1. ovoga članka, a objekti veći od 120 m2 moraju na svakih dodatnih 60 m2 u kojima su smještene životinje osigurati po još jednog djelatnika koji skrbi o životinjama.\n(4) Osobe koje skrbe o životinjama u objektu ne smiju biti pravomoćno osuđene za prekršajno i kazneno djelo iz područja dobrobiti životinja (za djela zanemarivanja, zlostavljanja, mučenja i ubijanja životinja) i protiv njih se ne smije voditi prekršajni i kazneni postupak, o čemu moraju pribaviti potrebnu dokumentaciju.”\n\nObrazloženje: Za sve objekte trebalo bi vrijediti da imaju zaposlena najmanje dva djelatnika koji skrbe o životinjama, neovisno o sezoni, jer u objektu je nužno osigurati rad u dvije smjene. Ako toga nema, objekti ne mogu životinjama pružiti adekvatnu skrb, a u slučaju pasa niti ih prošetati nekoliko puta dnevno i omogućiti im istrčavanje i obavljanje nužde izvan nastambe.   \n\nTakođer, kada se radi o hotelima za pse, neovisno o sezoni, s povećanjem broja primljenih pasa nužno je osigurati veći broj djelatnika koji će skrbiti o psima jer dva djelatnika (svaki u jednoj smjeni) teško mogu svaki dan prošetati ili osigurati druge potrebne uvjete psima na smještaju. \nU predloženim stavcima 2. i 3. objekti moraju osigurati više od dvije osobe koje su osposobljene za skrb o životinjama samo u slučaju ako je smješten veći broj životinja nego što im dva djelatnika (svaki u jednoj smjeni) mogu pružiti adekvatnu skrb i brigu kako bi se osigurala dobrobit smještenih životinja. To znači da vlasnici objekata trebaju, osim nužna dva djelatnika koji će pokrivati dvije dnevne smjene, tijekom npr. sezone godišnjih odmora i u razdobljima povećane potrebe građana za uslugama objekta osigurati dodatne djelatnike, a ne tijekom cijele godine kada je možda manje posla.\n\nČlanak 12. Prijedloga Pravilnika ispravno propisuje da podnositelj zahtjeva za registraciju objekta, između ostaloga, mora dostaviti „dokaz da nije pravomoćno osuđen za neko prekršajno i kazneno djelo iz područja dobrobiti životinja (za djela zanemarivanja, zlostavljanja, mučenja i ubijanja životinja) te da se za ova djela protiv podnositelja zahtjeva ne vodi prekršajni i kazneni postupak ”. Logično je da isto vrijedi i za ostalo osoblje koje radi u objektu sa životinjama, kako smo i definirali u stavku 4. našega prijedloga.  \n\nSmatramo i da nije dobro rješenje da se broj zaposlenog osoblja navodi u standardnim operativnim postupcima, propisanima člankom 5. Prijedloga Pravilnika. U tom slučaju bi odluka o broju zaposlenog osoblja koje skrbi o životinjama bila prepuštena vlasnicima objekata umjesto da se temelji na kapacitetu objekta i broju smještenih životinja, što je jedino logično i zato bi trebalo biti regulirano posebnim člankom. Cilj ove odredbe je osigurati dovoljan broj ljudi koji brinu o životinjama s obzirom na broj životinja u smještaju i nužno je za to pronaći rješenje kao što se pronašlo i kod drugih sličnih pravilnika.","Nije prihvaćen","Članak. Pravilnika određuje obvezu poslovanja sukladno standardnim operativom postupcima. Kriteriji za utvrđivanje je li tvrtka mikro, malo ili srednje poduzeće te različite kategorije, na temelju broja zaposlenika i prometa tvrtke ili bilance, određeni su drugim općim propisima te se ne mogu definirati u okviru ovog Pravilnika."]
[40,"Pets Only","Prijem i smještaj kućnih ljubimaca,\nČlanak 7.","poželjno bi bilo i nalaz koprološke pretrage, ne stariji do 3 mjeseca","Nije prihvaćen","Člankom 4., stavkom 1., alinejom 4. određeno je da se u objektu mora osigurati zaštita zdravlja kućnih ljubimaca. Propisima iz područja zdravlja životinja određene su obvezene mjere kontrole zdravlja životinja. Svi dodatni zahtjevi smatraju se nad standardom, a ukoliko se primjenjuju u objektu moraju biti navedeni u standardnim operativnim postupcima."]
[41,"Prijatelji životinja","Prijem i smještaj kućnih ljubimaca,\nČlanak 9.","Predlažemo da se u članak 9. dodaju sljedeće odredbe:\n\n„– U objektu odnosno nastambi mora se osigurati mikroklima primjerena vrsti i kategoriji životinja. \n– U zatvorenom prostoru i stambenom objektu moraju se osigurati temperaturni uvjeti u skladu s potrebama životinjske vrste koja se drži u nastambi.\n– U prostorijama za smještaj životinja mora biti osiguran sustav prozračivanja, a prema potrebi i klimatizacijski sustav, koji će osigurati dostatno prozračivanje, grijanje ili hlađenje.\n– Objekti odnosno nastambe moraju imati izvor svjetlosti i svježeg zraka kako je primjenjivo s obzirom na vrstu životinje.\n– Ako prirodna svjetlost ne osigurava odgovarajući ciklus svjetla i tame, potrebno je omogućiti umjetno svjetlo koje udovoljava biološkim potrebama životinja.\n– Oprema za hranjenje i napajanje mora biti tako oblikovana, izrađena i postavljena da se omogući uzimanje hrane i vode na način prilagođen vrsti i starosti životinje, da se spriječi kontaminacija vode i hrane te da se oprema može održavati čistom. \n– Hrana i voda životinjama moraju se nuditi na način prilagođen njihovoj vrsti, stanju i dobi, a o izuzecima zbog zdravstvenog stanja životinja vlasnik životinje informira objekt.\n– Objekt mora po kapacitetu odgovarati broju i veličini životinja smještenih u nastambi.\n– Korisna podna površina objekta odnosno nastambe mora svojom površinom odgovarati vrsti, kategoriji, veličini i broju životinja te, prema potrebi, imati u svojem sklopu odgovarajući ispust primjeren potrebama životinje koja se u njemu nalazi.\n– Nastambe moraju biti konstruirane, izgrađene, korištene i održavane na način da ne dolazi do ozljeda životinja te da se može osigurati zaštita životinja od drugih životinja i od ljudi, zaštita ljudi od životinja i da se spriječi bijeg životinja.\n– Nastambe moraju onemogućiti ispadanje tvari (primjerice fekalije, stelja, hrana) u druge nastambe.\n– Objekti odnosno nastambe moraju biti opremljeni predmetima za obogaćivanje prostora koji odgovaraju potrebama svake životinjske vrste koja je smještena u nastambi.\n– Osoblje objekta mora svakodnevno provjeravati opće stanje životinja i o svim utvrđenim promjenama (životinja ne jede, ne defecira, apatična je, agresivna ili drugo) obavijestiti vlasnika te, u dogovoru s njim, osigurati veterinarsku skrb, o čemu se vodi evidencija.\n– Svaku životinju treba smjestiti u zasebnu nastambu, osim u slučaju kada se radi o životinjama jednoga posjednika, koje su već naviknute na zajedničko držanje, te se one mogu smjestiti u jednu zajedničku nastambu primjerene minimalne podne površine s obzirom na vrstu i veličinu životinja.\n– U zajednički prostor za socijalizaciju može se puštati više životinja iste vrste ako su međusobno prijateljski raspoložene i stalno pod kontrolom osoblja objekta.\n– Ako se neprijateljski raspoložene životinje drže u nastambama koje su smještene u neposrednoj blizini mora se spriječiti kontakt među životinjama i nepotrebno uznemiravanje životinja te je u tu svrhu potrebno osigurati i vizualnu zaštitu među nastambama.\n– U prostorima u kojima se drže životinje mora se izbjegavati nepotrebna promjena jačine osvjetljenja i iznenadna buka te životinje moraju biti zaštićene od nepotrebnog uznemiravanja.”\n\nObrazloženje: Ovi prijedlozi reguliraju uvjete držanja i smještaja životinja u drugim sličnim pravilnicima (smještaj životinja u trgovinama za prodaju kućnih ljubimaca, u uzgoju za prodaju i u skloništima) pa nema prepreke da se ne propišu ovim Pravilnikom. Riječ je o osnovnim uvjetima držanja i smještaja životinja bez kojih ne bi smio raditi nijedan objekt i vjerujemo da ih objekti koji su usmjereni na dobrobit životinja već imaju, tako da je važno propisati ih i za one koji će ubuduće željeti registrirati hotele za životinje. Nema razloga niti opravdanja da se ovi logički uvjeti ne propišu s obzirom na to da su oni već propisani drugim pravilnicima za smještaj životinja jer nema razlike u uvjetima u kojima se trebaju držati životinje neovisno radi li se o napuštenim životinjama ili onima koje se privremeno čuvaju; u oba slučaja životinje trebaju jednaku skrb i propisane uvjete držanja. Navedeni prijedlozi mogu se dodati i u članak 4. ili se članak 4. i članak 9. mogu objediniti u jedan članak koji će propisati općenite uvjete smještaja i držanja životinja u hotelima za životinje.","Nije prihvaćen","Uvjeti su propisani člancima 4., 8., 9., 10. i 11.   Pravilnika."]
[42,"Prijatelji životinja","Prijem i smještaj kućnih ljubimaca,\nČlanak 11.","Smatramo da članak 11. treba brisati. \n\nNaime, tim člankom određuje se da se za držanje psa ili mačke „mora osigurati najmanja korisna podna površina” koja omogućava da životinja može: slobodno hodati, stajati, okrenuti se, leći potpuno ispružena, držati rep uspravno/mahati repom. Ovakav opis vrlo je nejasan jer životinja ne može imati dovoljno prostora na istoj površini da npr. i „stoji” i „slobodno hoda”; hodanje podrazumijeva veći prostor od onoga na kojemu pak životinja može leći potpuno ispružena. \n\nOvako općenito propisana najmanja korisna podna površina omogućava natrpavanje u objekte velikoga broja životinja, čime se narušava njihova dobrobit. Ako se ne propiše konkretna i mjerljiva najmanja korisna podna površina za pse i mačke, veterinarska inspekcija pri nadzoru neće imati nikakav jasan kriterij za određivanje kapaciteta objekta definiranog člankom 2. stavkom 1. točkom e. Pravilnika kao „ukupan broj mjesta za držanje pojedine vrste životinja u objektu”, već će to biti prepušteno subjektivnoj procjeni inspekcije. To je bio i razlog zašto se npr. pri izradi Pravilnika o uvjetima kojima moraju udovoljavati skloništa za životinje (NN 99/2019, NN 8/2021) na inicijativu upravo veterinarske inspekcije propisala najmanja korisna podna površina s obzirom na vrstu životinja smještenih u sklonište jer inspekcija samo tako može utvrditi jesu li zadovoljeni minimalni uvjeti držanja i smještaja.  \n\nObjekti za privremeni smještaj životinja morali bi imati propisane minimalne uvjete za smještaj životinja kakvi su propisani u skloništima, no logično bi bilo i da ti uvjeti budu znatno bolji od onih u skloništu s obzirom na to da se životinjama trebaju osigurati uvjeti najsličniji onima kakve imaju kod kuće, u suživotu s vlasnikom.\n\nPropisivanje konkretne najmanje korisne podne površine ovim Pravilnikom ne bi trebala predstavljala problem vlasnicima postojećih objekata jer bi već sada svi trebali imati dimenzije najmanje korisne podne površine kakve su propisane u skloništima za životinje, a koje su zaista minimalni standard kojim se zadovoljava dobrobit životinja. \n\nPrimjerice, članak 55. Zakona o zaštiti životinja (Posjed pasa i mačaka) određuje da privremeni udomitelji više od devet pasa i mačaka moraju udovoljiti uvjetima držanja i skrbi o njima kao u skloništima, a ako imaju više od 20 životinja moraju imati iste uvjete kao sklonište i biti odobreni kao sklonište. Nelogično je i apsurdno da se za vlasnike hotela za životinje, koji se bave komercijalnom djelatnošću, propisuju manji uvjeti držanja životinja nego za privremene udomitelje koji privremeno skrbe o životinjama za udomljavanje, bez ikakvog financijskog interesa i samo zato što žele pomoći napuštenim životinjama i lokalnoj zajednici. \n\nOsim toga, psi i mačke imaju uvijek jednake potrebe koje treba zadovoljiti u privremenom smještaju neovisno jesu li privremeno smješteni u skloništu, u uzgoju za prodaju ili u hotelu za životinje.\n\nTreba istaknuti i da se ovaj Pravilnik donosi temeljem članka 56. Zakona o zaštiti životinja, a ne nekog propisa koji se odnosi na samu infrastrukturu objekata i da zato treba promisliti kakve uvjete treba osigurati u privremenom smještaju životinja, a da bude osigurana njihova dobrobit. Osim toga, razumno je vlasnicima objekata Pravilnikom propisati i najmanje korisne podne površine i dovoljno prijelazno razdoblje kako bi svoj rad uskladili s Pravilnikom. Ako su skloništa za napuštene životinje tijekom prijelaznog razdoblja mogla udovoljiti propisanim najmanjim korisnim podnim površinama, onda to ne bi trebao biti problem ni za hotele za životinje koji se bave komercijalnom djelatnošću i naplaćuju svoje usluge. Financijski interesi objekata za privremeni smještaj kućnih ljubimaca nikako ne bi smjeli biti iznad osiguravanja minimalnih standarda za dobrobit životinja.\n\nNa temelju svega navedenoga, jasno je da se kapacitet objekta ne može odrediti bez određivanja najmanje korisne podne površine za svaku vrstu. To je osnova za osiguravanje dobrobiti životinja i ne može se prepustiti na proizvoljno određivanje vlasnicima hotela. Stoga predlažemo da se u Dodacima ovome Pravilniku, koji su njegov sastavni dio, detaljnije propišu uvjeti za smještaj pojedinih vrsta životinja, kao što je to regulirano npr. u Pravilniku o uvjetima kojima moraju udovoljavati uzgoji kućnih ljubimaca namijenjenih prodaji (NN 56/2009) i Pravilniku o uvjetima kojima moraju udovoljavati trgovine za prodaju kućnih ljubimaca i prostori veleprodaje (NN 69/2019).","Nije prihvaćen","Vidjeti odgovor na komentar pod rednim brojem 17, 35, 37. 38 i 41."]
[43,"Sanja Krstić Pašić","Upisnik objekata,\nČlanak 13.","Poštovani!\nOvaj predloženi pravilnik mi izgleda suvislo i primjenjivo i za veće i manje \"hotelijere za pse!\"; možda biste mogli uvesti kategorizaciju po broju smještajnih jdinica kao i dodatnih sadržaja u vidu zvjezdica kao za smještaj za ljude.","Primljeno na znanje","Hvala"]
[44,"Prijatelji životinja","Upisnik objekata,\nČlanak 13.","U članku 13. stavku 2. navodi se da se u Upisnik objekata za privremeni smještaj kućnih ljubimaca, između ostaloga, upisuje i: „kapacitet objekta s obzirom na vrstu životinja sukladan standardnim operativnim postupcima”. Kao što smo ranije naveli, standardni operativni postupci su pisane upute osoblju objekta i kapacitet objekta ne može se određivati na takav način, već trebaju postojati jasno propisane najmanje korisne podne površine, što smo argumentirali ranije. \n\nStoga predlažemo da se briše „sukladan standardnim operativnim postupcima” i da ta odredba u članku 13. stavku 2. glasi:\n\n– „kapacitet objekta s obzirom na vrstu životinja”.\n\nTime se automatski sprječava i mogućnost da se legaliziraju stanovi pretrpani životinjama. Ako je Zakon o zaštiti životinja privremenim udomiteljima zabranio da imaju u stanu npr. 15 pasa, onda se isto treba zabraniti i osobama koje se žele baviti privremenim smještajem životinja, odnosno treba propisati da oni koji se žele baviti smještajem životinja trebaju osigurati i primjerene uvjete.","Nije prihvaćen","Standardi operativni postupci pisane su smjernice objekta  koje obuhvaćaju način postupanja i skrbi o kućnim ljubimcima, način rada objekta i poslove koji se obavljaju u objektu. Isti su sastavni dio dokumentacije koja se podnosi nadležnom tijelu u svrhu odobravanja te u svrhu inspekcijskog nadzora moraju biti dostupni veterinarskom inspektoru."]
[45,"Prijatelji životinja","PRAVILNIK O UVJETIMA KOJIMA MORAJU UDOVOLJAVATI OBJEKTI ZA PRIVREMENI SMJEŠTAJ KUĆNIH LJUBIMACA,\nPRILOG I.","Smještaj pasa i mačaka, koji su najčešće vrste životinja u privremenom smještaju, ima svoje specifičnosti koje se trebaju regulirati ovim Pravilnikom i ne mogu se propisati općenitim odredbama koje bi vrijedile za obje vrste ili čak za sve vrste životinja, kao što je sada u Pravilniku, koji svojim nazivom upućuje da se odnosi na sve vrste kućnih ljubimaca. Neke odredbe vrlo su važne za smještaj mačaka, npr. da svaka treba imati WC u svojoj nastambi i specifične su samo za držanje mačaka, nemaju veze s držanjem pasa, dok neke odredbe vrijede samo za pse, kao što je npr. obaveza šetnje barem triput dnevno. Zato se ovim Pravilnikom trebaju posebno navesti uvjeti držanja specifični samo za pse ili samo za mačke. U propisima se ništa ne podrazumijeva i ništa ne smije biti podložno subjektivnom tumačenju, već je potrebno sve detaljno propisati kako bi se osigurala dobrobit životinja. Hoteli koji dobro rade ne bi trebali imati prigovor tome jer vjerujemo da im je i samima stalo do što boljih uvjeta za životinje i da već rade na način kako predlažemo. Sve navedene dimenzije, kao i sve drugo što navodimo, samo su prijedlozi dani u najboljoj namjeri i u skladu s već propisanim sličnim uvjetima u drugim sličnim pravilnicima. Također, svi ti Dodaci već se nalaze u nekim pravilnicima koji su na snazi a odnose se na privremeni smještaj pasa i mačaka pa nema razloga da se ne primijene i na ovaj Pravilnik. Čak i ako se ne usvoje svi naši prijedlozi, smatramo nužnim da Ministarstvo poljoprivrede pokuša naći rješenja koja će osigurati dobrobit životinja u objektima za njihov privremeni smještaj.\n\nS obzirom na navedeno, u nastavku navodimo uvjete držanja pasa i mačaka kakve već imaju hoteli za pse i mačke u Hrvatskoj koji posluju stavljajući na prvo mjesto dobrobit životinja. Predlažemo sljedeće dodatke Pravilniku jer njegovi postojeći članci navode samo vrlo općenite odredbe:\n\n„DODATAK I.\nSMJEŠTAJ PASA\nPsima u zatvorenom prostoru i u stambenim prostorima moraju se osigurati sljedeći uvjeti: \n\n(1) Prostor mora biti primjereno zagrijan i zračan, s ležajem odgovarajuće veličine sa suhom i čistom prostirkom za svaku životinju.\n(2) U nastambi je potrebno osigurati korisnu podnu površinu od najmanje 4 m² po psu.\n(3) Za kuju sa štencima do starosti od tri mjeseca mora se osigurati najmanje 6 m2 korisne podne površine.\n(4) Nastambe za smještaj pasa ne smiju biti kavezne, već zidovi moraju biti puni i lako perivi.\n(5) Podovi u objektu moraju biti od materijala koji ne djeluju štetno na životinje te tako izvedeni da se životinje ne mogu ozlijediti i da ne pate zbog načina njihove izvedbe i održavanja.\n(6) Obvezno je svim psima osigurati izlazak iz nastambe najmanje triput dnevno, a štencima najmanje četiri puta dnevno, ne kraće od 20 minuta, uz obavezno istrčavanje pasa koji imaju visoku razinu energije. \n(7) Temperatura zatvorenog prostora na mjestu gdje pas boravi treba, ovisno o godišnjem dobu i potrebama psa, biti u rasponu od +15 ºC do +26 °C. \n(8) Svaka nastamba mora sadržavati ležaj, posudu/zdjelicu za hranu i vodu koja je dostupna 24 sata i igračke kojima se psi zanimaju.\n(9) U cilju osiguravanja transparentnosti i sigurnosti životinja, hoteli za pse moraju imati uživo videonadzor 24 sata na dan i putem aplikacije omogućiti vlasniku psa uvid u prostor, prostoriju ili nastambu u kojoj pas boravi.\n10) U vanjskim nastambama u dvorištima mogu se držati samo odrasli psi koji su navikli boraviti vani, pri čemu se za njih moraju osigurati uvjeti držanja u skladu s odredbama ovoga Pravilnika i sa stavcima 2., 4., 5., 6., 8. i 9. ovoga članka.”\n\n„DODATAK II.\nSMJEŠTAJ MAČAKA\nMačkama u zatvorenom prostoru i u stambenim prostorima moraju se osigurati sljedeći uvjeti:\n\n(1) Za držanje odrasle mačke u nastambi mora se osigurati najmanja korisna podna površina od 2 m2.\n (2) Obavezno je svim mačkama osigurati izlazak iz nastambe najmanje triput dnevno po dva sata.\n(3) Nastambe, kao i prostor za slobodno kretanje mačaka, moraju biti primjereno zagrijani i zračni te se u njima mačkama mora osigurati mjesto za spavanje, dio za igru s igračkama, strukture za penjanje i odgovarajući materijali za trošenje kandži. \n(4) U svakoj nastambi mora biti i WC za mačke, koji koristi isključivo ta mačka, a u objektu se ne smije držati zajednički WC za mačke različitih vlasnika kako bi se spriječila mogućnost prenošenja zaraznih bolesti.\n(5) Zabranjuje se držanje mačaka u kavezima, osim ako su kavezi minimalnih dimenzija 120 x 75 x 80 cm, prikladno smješteni te da u njih stanu skrivalica, mačji WC, posude s hranom i vodom te da se mačka može u njima slobodno kretati.\n(6) Odraslim mačkama u zatvorenom prostoru mora se osigurati odgovarajuća temperatura od minimalno +15 °C, a u ljetnim danima obavezna klimatizacija prostora, kao i mogućnost provjetravanja prostorija više puta dnevno.\n(7) Ako nije dostupno dnevno svjetlo, mačkama u nastambama treba osigurati umjetno svjetlo u skladu s ritmom dnevnog svjetla, dok se u prostoru za slobodno kretanje mačaka mora obavezno osigurati i dnevno svjetlo.\n8) Hoteli za mačke moraju imati sklopljen dogovor s veterinarskom ambulantom prema vlastitom izboru za eventualno potrebe veterinarske skrbi 24 sata tjedno tijekom cijele godine.\n(9) U cilju osiguravanja transparentnosti i sigurnosti životinja, hoteli za mačke moraju imati uživo videonadzor 24 sata na dan te putem aplikacije omogućiti vlasniku mačke uvid u prostor, prostoriju ili nastambu u kojoj mačka boravi. \n(10) Sve igračke, ležaljke, deke i skrivalice moraju biti perive na minimalno 60 stupnjeva uz odgovarajući dezinficijens.\n(11) U prostorijama u kojima mačke zajedno borave pokrivala za podove ne smiju biti od materijala koji se ne može očistiti i dezinficirati, a zidovi moraju biti perivi.\n(12) Zajedničke prostorije u kojima mačke borave i ostali sadržaj unutar tih prostorija moraju se najmanje jednom dnevno temeljito očistiti i dezinficirati te više puta dnevno provjetravati, a za to vrijeme mačke moraju biti u svojim nastambama.\n(13) U prostorijama u kojima borave mačke ne smiju se držati biljke i cvijeće jer većina njih može biti otrovna za mačke.  \n(14) Prozori, vrata, balkoni, lođe i terase moraju biti adekvatno ograđeni žičanom fiksnom ogradom radi sprječavanja bijega mačke.\n(15) Svaku mačku treba postupno uvoditi u zajednički prostor s ostalim mačkama, a za nedruželjubivu mačku treba osigurati zasebni prostor ili prostoriju s istim sadržajima kao i u prostoru za slobodno kretanje mačaka.\n(16) U prostor gdje borave mačke osoblje smije ulaziti samo u obući u kojoj boravi isključivo u prostoru s mačkama, a prije ulaska treba osigurati dezinfekciju ruku.\n17) Zajednički prostor za boravak mačaka mora osigurati najmanju korisnu podnu površinu po mački jednaku onoj u nastambi.”\n\nPredložene uvjete privremenog smještaja pasa i mačaka smatramo osnovom. Ovaj Pravilnik nikako ne bi trebao propisivati uvjete manje od drugih pravilnika koji propisuju smještaj životinja, prvenstveno Pravilnika o uvjetima kojima moraju udovoljavati skloništa za životinje (NN 99/2019, NN 8/2021), koji propisuje i uvjete privremenog čuvanja životinja od strane udomitelja, jer bi se time nanijela nepravda i ugrozila zaštita životinja, a smatramo i da to nije ni u interesu hotela za pse i mačke koji već imaju takve ili bolje uvjete.","Nije prihvaćen","Vidjeti odgovor na komentar pod rednim brojem 17."]